বিড়ালের মাংস

বিড়ালের মাংসগৃহপালিতবিড়ালথেকে প্রস্তুত করামাংসযা মানুষের ভোগের জন্য প্রস্তুত করা হয়। কিছু দেশের মানুষেরা নিয়মিত বিড়ালের মাংস খায়, অন্যদিকে কিছু মানুষ যুদ্ধকালীন সময়ে বা দারিদ্র্যজনিত কারণে বিড়ালের মাংস খেয়ে থাকে।
আফ্রিকার প্রাগৈতিহাসিক সময়কালের মানুষের মলে বন্য বিড়ালের হাড় পাওয়া গেছে।ক্যামেরুনের কিছু সংস্কৃতিতে, বিড়ালের মাংস খাওয়ার একটি বিশেষ অনুষ্ঠান আছে যা সৌভাগ্য বয়ে আনতে পারে বলে মনে করা হয়।
দক্ষিণ-পূর্ব চীনের কুয়াংতুং এবং কুয়াংশি প্রদেশে, বিশেষ করে বয়স্ক- মানুষ শীতের মাসে বিড়ালের মাংসকে একটি ভালো উষ্ণকারী খাদ্য হিসেবে বিবেচনা করে। অনুমান করা হয় যে, দক্ষিণ চীনের কুয়াংতুং প্রদেশের (জনসংখ্যা ১১ কোটি ৩০ লক্ষ) মানুষ প্রতিদিন প্রায় ১০ হাজার বিড়াল খায়।
কুয়াংতুংয়ে বিড়ালের মাংস ঐতিহ্যবাহী খাবার "ড্রাগন, টাইগার, ফিনিক্স" (সাপ, বিড়াল, মুরগি) -এর একটি প্রধান উপাদান। বলা হয়ে থাকে এ খাবার নাকি শরীরকে বলবান করে।
সংগঠিত বিড়াল সংগ্রাহকরা দক্ষিণের রেস্টুরেন্টগুলোকে প্রাণী সরবরাহ করে থাকে।এগুলো বেশিরভাগই আনহুয়েই এবং চিয়াংসু প্রদেশে উৎপাদিত হয়।দেশটির পশুদের সহিংসতা থেকে রক্ষা করার জন্য, ২০১০ সালের ২৬ জানুয়ারি তারিখে চীন তার প্রথম খসড়া প্রস্তাব চালু করে। এ আইনে প্রাণীদের প্রতি দুর্ব্যবহারের শাস্তিস্বরূপ মানুষকে বিড়াল বা কুকুরের মাংস খাওয়ার অপরাধে ১৫ দিন পর্যন্ত কারাবাসে রাখার বিধান রয়েছে।
চীনে পোষা প্রাণী হিসেবে বিড়ালের সংখ্যা বৃদ্ধির সাথে সাথে ঐতিহ্যগত খাদ্য হিসেবে বিড়ালের ব্যবহারের বিরোধিতা বেড়েছে। ২০০৬ সালের জুন মাসে প্রায় ৪০ জন আন্দোলনকর্মী শেনচেনের ফাংচি ক্যাট মিটবল রেস্টুরেন্টে হামলা চালায়, যার ফলে এটি বন্ধ হয়ে যায়।৪০ জনেরও বেশি সদস্য নিয়ে গঠিত সোসাইটি চীনা পশু সুরক্ষা নেটওয়ার্ক ২০০৬ সালের জানুয়ারি মাসে কুয়াংচৌতে কুকুর এবং বিড়ালের ভোগের বিরুদ্ধে সুপ্রচারিত প্রতিবাদের আয়োজন শুরু করে। মানুষের সন্তোষজনক সাড়া পাওয়ায় পরবর্তীতে আরও ১০টি শহরে এ আন্দোলন শুরু করা হয়।
জাপানে বিড়ালের মাংস ১৯ শতকের তোকুগাওয়া যুগের শেষ পর্যন্ত খাওয়া হত।
কোরিয়ায় বিড়ালের মাংস থেকে ঐতিহাসিকভাবেস্নায়ুশূল(নিউরালজিয়া) এবং গ্রন্থিবাত বা গেঁটেবাতের (আর্থ্রাইটিস) জন্য লোকজ প্রতিকার হিসেবে একটি বলবর্ধক ঔষধ তৈরি করা হয়। সাধারণত খাদ্য হিসাবে খাওয়া হয় না। আধুনিককালে বিড়াল ভক্ষণ দেখা যায় এবং সম্ভবত বিড়ালকে স্যুপ আকারে খাওয়া হয়।
২০১৭ সালের অক্টোবর মাসে তাইওয়ানের জাতীয় আইনসভা, যা আইন ইউয়েন নামে পরিচিত, দেশটির পশু সুরক্ষা আইনে সংশোধনী পাস করে, যা কুকুর এবং বিড়ালের মাংস বিক্রি এবং ব্যবহার নিষিদ্ধ করে।
২০১৫ সালের হিসাবে বিড়ালের মাংস ভিয়েতনামে খাওয়া হয়, যদিও সাধারণভাবে এটি অবৈধ।এটি সাধারণত "tiểu hổ" -এর মেনুতে দেখা যায় (আক্ষরিক অর্থে "শিশু বাঘ")। উত্তর ভিয়েতনামের মানুষের মতে বিড়ালের আচড়ে অ্যাফ্রোডিসিকাল বৈশিষ্ট্য আছে।তবে ২০১৮ সালে হ্যানয় শহরের কর্মকর্তারা নাগরিকদের কুকুর এবং বিড়ালের মাংস খাওয়া বন্ধ করার আহ্বান জানিয়েছেন। এই উপদেশের প্রাথমিক কারণ ছিল একটি ভয়। মনে করে হয়েছিল যে, কুকুর এবং বিড়াল খাওয়ার চর্চা (যার অধিকাংশই বাড়ির চুরি করা পোষা প্রাণী) শহরের ভাবমূর্তিকে একটি সভ্য এবং আধুনিক রাজধানী হিসেবে কলঙ্কিত করতে পারে।ফোর প'স (Four Paws) দ্বারা একটি বাজার গবেষণা থেকে পাওয়া তথ্য অনুযায়ী, হ্যানয়ে বসবাসকারী প্রায় ৮% মানুষ তাদের জীবনে এক বার হলেও বিড়ালের মাংস খেয়েছে।
ইহুদী আইন কাশ্রুত এবং ইসলামী খাদ্য আইন উভয় আইনে বিড়ালের মাংস খাওয়া নিষিদ্ধ।কাশরত ও হালাল আইন উভয়ই কোন স্থলজ শিকারী প্রাণী ভক্ষণ করতে নিষেধ করে। হিন্দুধর্ম বিড়ালের মাংস খাওয়া সম্পূর্ণরূপে নিষিদ্ধ এবং একে একটি পাপকার্য হিসেবে গণ্য করা হয়।